জাদু (বিভ্রম)
এই নামের অন্যান্য ব্যবহারের জন্য দেখুন: জাদু জাদু (magic) একটি পারফরমিং আর্ট বা পরিবেশনমূলক শিল্প। সম্পূর্ণ প্রাকৃতিক উপায়-উপকরণ ব্যবহার করে অসম্ভব বিভ্রম বা আপাত দৃষ্টিতে অতিপ্রাকৃত ঘটনার জন্ম দেয়ার মাধ্যমে দর্শক-শ্রোতাদের আনন্দ দেয়াই জাদু। এগুলোকে জাদুর কৌশল, বিভিন্ন ইফেক্ট বা বিভ্রম হিসেবে আখ্যায়িত করা যেতে পারে। যে শিল্পী জাদু প্রদর্শন করেন তাকে জাদুকর বলা হয়। ইংরেজিতে তাদেরকে ম্যাজিসিয়ান বা ইল্যুশনিস্ট বলা হয়। এছাড়াও ইংরেজিতে তাদের বেশ কিছু নাম আছে। যেমন: prestidigitators (ইন্দ্রজালিক), conjurors (ভেল্কিবাজ), illusionist (মায়াজীবি), mentalists, ventriloquists (মায়াকণ্ঠী) এবং escape artists (পলায়ন শিল্পী)।